Document ID: 32012R0368
Publication Date: 2012-04-27

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 368/2012
tas-27 ta’ April 2012
li jemenda r-Regolament tal-Kunsill (UE) Nru 44/2012 li jiffissa għall-2012 l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (UE) Nru 44/2012 tas-17 ta’ Jannar 2012 li jiffissa għall-2012 l-opportunitajiet tas-sajd disponibbli fl-ilmijiet tal-UE u, għall-bastimenti tal-UE, f’ċerti ilmijiet mhux tal-UE għal ċerti stokkijiet tal-ħut li huma suġġetti għal negozjati jew ftehimiet internazzjonali (1) u b’mob partikolari l-Artikolu 5(4) tiegħu,
Billi:
(1)
Il-limiti ta’ qbid għaċ-ċiċċirell fl-ilmijiet tal-UE fiż-żoni ICES IIa, IIIa u IV huma stipulati fl-Anness IA għar-Regolament (UE) Nru 44/2012.
(2)
Skont il-punt 4 tal-Anness IIB għar-Regolament (UE) Nru 44/2012, il-Kummissjoni għandha tirrevedi l-qbid massimu permissibbli (Total Allowable Catches (TAC)) u l-kwoti għall-2012 għaċ-ċiċċirell f’dawk iż-żoni, abbażi tal-parir xjentifiku pprovdut għal kull waħda mis-seba’ żoni ta’ ġestjoni definiti f’dak l-Anness.
(3)
Fl-1 ta’ Marzu 2012, il-Kunsill Internazzjonali għall-Esplorazzjjoni tal-Baħar (ICES) ta l-opinjoni tiegħu dwar iċ-ċiċċirell, li indika li l-qabdiet fiż-Żona ta’ Ġestjoni 1 għandhom ikunu limitati għal 23 000 tunnellata meta mqabbla maċ-ċifra preliminari ta’ 200 000 għaż-żona identifikata fir-Regolament (UE) Nru 44/2012.
(4)
L-ICES irrakkomanda wkoll li l-qabdiet sa 5 000 tunnellata għandhom ikunu permessibbli f’kull waħda miż-Żoni ta’ Ġestjoni 2, 3 u 4 sabiex jiġi awtorizzat il-monitoraġġ tal-istokk f’dawk iż-żoni, li l-qabdiet fiż-Żona ta’ Ġestjoni 6 ma għandux jiġi awtorizzat li dan jiżdied iktar mill-420 tunnellata li kienu stipulati fl-2011, u li ma għandux ikun hemm qabdiet fiż-Żoni ta’ Ġestjoni 5 u 7.
(5)
L-Anness IA għar-Regolament (UE) Nru 44/2012 għandu għalhekk jiġi emendat skont dan.
(6)
Il-miżuri pprovduti f’dan ir-Regolament huma f’konformità mal-opinjoni tal-Kumitat tas-Sajd u l-Akkwakultura,
ADOTTAT DAN IR-REGOLAMENT:
Artikolu 1
L-Anness IA għar-Regolament (UE) Nru 44/2012 għandu jiġi emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Ufficjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-27 ta’ April 2012.

Metadata:
Eurovoc Level 1 Categories: 100145
100161
100156
Eurovoc Level 2 Categories: 100277
100283
100252
100282
100183
Eurovoc Level 3 Categories: 130
5283
122
1652
2106
4590
913
187
567
911
3544
2200
2476
All Eurovoc Categories: 1318
2084
2308
2437
2879
336
3774
4320
4788
5229
5254
5256
598